וילר יוטה

פול גרובר (באנגלית: Paul Gruber; נולד ב-26 באוקטובר 1996) הידוע יותר בשם הבמה שלו, וילר יוטה הוא מתאבק יפני-אמריקאי, המופיע בארגון ההיאבקות All Elite Wrestling‏ (AEW) כחלק מקבוצת Blackpool Combat Club, שבה הוא אלוף השלשות הנוכחי של AEW ביחד עם פאק וקלאודיו קסטניולי. בנוסף, הוא מופיע בארגון האחות של AEW, ה-Ring of Honor‏ (ROH), שבו הוא אלוף פיור לשעבר של ROH. קרב הבכורה של וילר יוטה התקיים בשנת 2014, כשבשלהי השנה הבאה, הוא הופיע לראשונה בארגון ההיאבקות Combat Zone Wrestling‏ (CZW) ואף הופיע בארגון זה עד לסוף שנת 2016. ב-5 באוקטובר 2017, הוא ערך את קרב הבכורה שלו בארגון ההיאבקות Major League Wrestling‏ (MLW) ובו הוא הפסיד ל-MJF. הקרב האחרון שלו בארגון זה היה בשנת 2019 בהפסד ללואו-קי. יוטה ערך את קרב הבכורה שלו בארגון ההיאבקות Ring of Honor‏ (ROH) ב-12 בספטמבר 2020, כשלקח חלק בטורניר הפיור של ROH, שבו הוא הודח כבר בסיבוב הראשון על ידי ג'ונתן גרשהאם. לאחר שטוני חאן רכש את ROH, נודע שיוטה יתמוד מול ג'וש וודס באירוע Supercard of Honor XV, כשהקרב ביניהם יהיה על אליפות הפיור של ROH. באירוע עצמו, יוטה ניצח את וודס וזכה בתואר. ב-24 במאי 2022 בפרק של התוכנית Dark, ששודר כחודשיים לאחר הקרב בינו לבין וודס, יוטה הגן בהצלחה על חגורת האליפות שלו מול אותו וודס בקרב חוזר. ב-29 ביוני בפרק של התוכנית Dark, יוטה רשם הגנה מוצלחת נוספת על תוארו, הפעם מול טוני ניס. לאחר הקרב, הוא הותקף על ידי הצמד 2point0 ודניאל גרסיה. תקיפה זו הובילה לקיום קרב בין יוטה לגרסיה על התואר באירוע Death Before Dishonor, שנערך ב-23 ביולי ובו יוטה הגן בהצלחה על התואר. לעומת זאת, יוטה איבד את תואר זה לאחר שהפסיד לאותו גרסיה ב-7 בספטמבר בפרק של התוכנית Dynamite, הפסד שקטע תקופת כהונה של 159 ימים מצידו של יוטה. ערך מורחב – בסט פרנדס, Blackpool Combat Club ב-29 ביוני 2021 במסגרת פרק של התוכנית Dark: Elevation, יוטה רשם את קרב הבכורה שלו בארגון ההיאבקות AEW כאשר הוא התמודד מול קארל אנדרסון; במהלך החודשים שבאו לאחר מכן, הוא הופיע באופן תדיר בתוכניות היוטיוב של ארגון זה. דמותו של יוטה קיבלה לראשונה עלילה, כשהוא הצטרף לקבוצת בסט פרנדס, שבמסגרתה הוא שימש כממלא המקום של טרנט בארטה בקרבות השלשות שלהם. ב-10 בנובמבר בפרק של התוכנית Dynamite, רוקי רומרו הודיע שבסט פרנדס יהיו תת-קבוצה בתוך קבוצת "כאוס" של ארגון ההיאבקות היפני, NJPW. ב-30 במרץ 2022 בפרק של התוכנית Dynamite, לאחר שיוטה נוצח על ידי בריאן דניאלסון, המעבר שלו לקבוצת Blackpool Combat Club היה קרוב מתמיד. ב-8 באפריל בפרק של התוכנית Rampage, יוטה הפסיד בקרב יחידים לג'ון מוקסלי, הפסד שהוביל לצירופו של יוטה לקבוצת BCC לאחר שמעברו בורך על ידי מנהיג הקבוצה, ויליאם ריגל. ב-5 באוקטובר בפרק של התוכנית Dynamite, יוטה הפסיד ל-MJF. ב-30 בדצמבר בפרק של התוכנית Rampage, יוטה הפסיד לסוורב סטריקלנד. ב-27 בינואר 2023 בפרק של התוכנית Rampage, יוטה נחל הפסד לאדם פייג'. באפריל 2021, יוטה הופיע לראשונה בארגון ההיאבקות היפני New Japan Pro-Wrestling‏ (NJPW). ב-1 במאי 2022, יוטה הוכרז כאחד המשתתפים בטורניר הסופר ג'וניורס הטובים ביותר כחלק מגוש ב'. הוא סיים עם מאזן של חמישה ניצחונות לצד ארבעה הפסדים, מאזן שזיכה אותו בניקוד של עשר נקודות, שלא הספיק לו כדי להעפיל לשלב הבא. ביום האחרון של הטורניר, יוטה ביחד עם אייס אוסטין, אלכס זיין ואל לינדמן ניצחו את רובי איגלס, יואה, קלארק קונורס וטיטאן. בינואר 2022, יוטה רשם את קרב הבכורה שלו בארגון ההיאבקות Pro Wrestling Guerrilla‏ (PWG), כשלקח חלק בטורניר "הקרב של לוס אנג'לס" המסורתי, שנערך מדי שנה. הוא גבר על בלייק כריסטיאן בסיבוב הראשון, אך הודח בסיבוב הבא על ידי מייק ביילי. הישגים בארגון ההיאבקות Chikara גביע האריות הצעירים (פעם אחת) הישגים בארגון ההיאבקות Combat Zone Wrestling – CZW סדרת דרמטיק דסטיניישן (2016) טרייפקטה (2018) הישגים בארגון ההיאבקות Dojo Pro Wrestling אליפות החגורה הלבנה של Dojo Pro (פעם אחת) הישגים בארגון ההיאבקות NOVA Pro Wrestling גביע איחוד המדינות הגברי (2018) הישגים במגזין ההיאבקות Pro Wrestling Illustrated – PWI PWI דירג אותו במקום ה-43 מתוך 500 המתאבקים הטובים ביותר לשנת 2022 הישגים בארגון ההיאבקות Powerbomb.tv אליפות העולם העצמאית בהיאבקות של IWTV (פעם אחת) הישגים בארגון ההיאבקות Ring of Honor – ROH אליפות פיור של ROH (פעם אחת) מדיה וקבצים בנושא וילר יוטה בוויקישיתוף וילר יוטה, ברשת החברתית אקס (טוויטר) וילר יוטה זוכה לכבודם של קבוצת Blackpool Combat Club